mr da da da da sv da ka da da hi da mr da sv de da da da da da da da da da da da da da da da da da da da da da da da da da da da da da da da da da da da da da da en da hi sv da sv da da da da da de da
Mange har været i den situation hvor Pc’en bare ikke ville starte, musen ikke virkede, lyden forsvandt, skærmen flimrer og jeg kunne blive ved. Oftest er det et software problem eller en fejl. Dog kan der også være problemer med hardware i sådanne tilfælde.
Det er her denne guide vil hjælpe dig. Mange mennesker betaler dyrt for at få en professionel tekniker til at ordne det, når de i mange tilfælde selv kan ordne det. Alt hvad der skal bruges til disse tips og fremgangsmåder er en stjerne- og en flad skruetrækker, samt evt. en lommelygte til hvis man skal arbejde inde i Pc’en. Det lyder måske farligt men hvis man er påpasselig og sørger for at have jordforbindelse (af hensyn til elektronikken) så man ikke bliver statisk ladet og skader hardwaren. Jeg fratager mig ethvert ansvar. Det er 100 % på eget ansvar.
1 Pc’en vil ikke tændes
2 Pc’en kører men skærmen er sort
3 Pc’en tænder og jeg får en fejlmeddelelse på skærmen
4 Pc’en genstarter når Windows startes eller er i brug
Pc’en vil ikke tændesRediger
Hvis din PC ikke vil tændes bør du gøre følgende ting i rækkefølge: (Prøv at tænd maskinen efter hvert punkt. Hvis Pc’en virker er problemet løst. Hvis ikke gå til næste punkt)
Lyt til om Pc’en siger noget, eks. En harddisk der klikker eller en blæser der summer. (I så fald spring dette ”kapitel” og gå til ”Pc’en kører men skærmen er sort”)
Tjekke om alle kabler sidder korrekt. Både indvendigt og udvendigt.
Tag strømstikket ud, vent 10 sekunder og sæt det ind igen
Tjek om tænd/sluk knappen på strømforsyningen er tændt, hvis der er en kontakt. (Strømforsyningen er en boks der sidder inde i kabinettet, omme på bagsiden, øverst oppe. Den har ventilationshuller og evt. en blæser)
Tag alle stik og kabler fra og sæt dem sammen igen
Se om tænd/sluk knappen sidder fast.
Det er nu du skal ind i computerens indre og arbejde. Hvis du ikke føler dig 100% tryg ved at gøre det bør du få fat i nogen med god erfaring. Men hvis du har mod på det, skal du skrue dækslet af. HUSK at du ved at skille kabinettet i de fleste tilfælde bryder garantiaftalen og derfor forsvinder garantien. .
Du bør først tjekke om stikket fra strømforsyningen er sat til bundkortet. Det er et hvidt stik med 20 eller 24 ben i to rækker der går oppe fra strømforsyningen (Boksen øverst, på bagsiden) ned på bundkortet.
Clear CMOS. Slette bundkortets indstillinger. Dette skader ikke styresystemet eller dine data på nogen måde. Det kan påvirke nogle af indstillingerne alt efter hvilket bundkort/BIOS man har. Der sidder et fladt, rundt batteri på størrelse med en bukseknap (cirka 2 cm Ø). Tag strømmen fra og tag batteriet ud. Vent i cirka et minut. Sæt derefter batteriet tilbage på bundkortet igen.
Strømforsyningen kan være brændt af eller en elektrolykondensator kan være gået i stykker. I det tilfælde hør hos nogle venner eller andre om du må låne en strømforsyning. Prøv at sætte den til i stedet. Virker det nu er det strømforsyningen der er gået i stykker. En ny strømforsyning koster ikke mere end 2-500 kr.
Pc’en kører men skærmen er sortRediger
Dette er et tegn på at strømforsyningen virker. Men derfor er intet sikkert endnu. Nu vil jeg ikke sidde her og male fanden på væggen, men der er stadig en risiko for at grafikkort, bundkort, processor eller andet hardware er defekt/brændt af. Kom fejlen efter du har installeret ny hardware eller pillet i din eksisterende konfiguration bør du prøve at fjerne hardwaren igen eller gå tilbage til din eksisterende konfiguration. Hvis det ikke er tilfældet, gør følgende ting i rækkefølge og tænd computeren efter hvert forsøg.
Hør om der kommer nogle bip-lyde fra kabinettet. Gør der det, skriv ned på et stykke papir hvor mange lyde der kommer og om de er lange eller korte og om der er pauser ind i mellem. Kig derefter i manualen til dit bundkort eller din computer og se om der står hvad fejlkoderne betyder! Hvis koderne betyder en ikke-kritisk fejl bør du gå videre til næste punkt
Prøv at tænde maskinen og hold Shift, Ctrl (Control), Alt eller Ins (Insert) knappen inde og se om maskinen starter. (Prøv kun en knap ad gangen. Hvis den ene ikke virker prøv den næste. Det varierer nemlig fra bundkort til bundkort hvilke knapper der skal bruges.) Det der sker er nemlig at der sidder en lille hukommelse på bundkort der husker indstillinger om bl. a. hardwaren. Den hukommelse ryddes ved tryk på knappen. Det skader ikke noget af din data eller din hardware. (Det samme som Clear CMOS der står herover) Jeg foreslår at man derefter får en sagkyndig til at indstille tingene korrekt hvis der er noget der ikke fungerer som det skal efter man har udført denne handling.
Det er nu du skal ind i computerens indre og arbejde. Hvis du ikke føler dig 100% tryg ved at gøre det bør du få fat i nogen med god erfaring. Men hvis du har mod på det, skal du skrue dækslet af. HUSK at du ved at skille kabinettet i de fleste tilfælde bryder garantiaftalen og derfor forsvinder garantien.
Tjek om skærmledningen sidder i computeren og at både strøm- og billedledning til skærmen sidder i. Prøv evt. med en anden skærm hvis du kan låne dig frem til en.
Hvis ovenstående ikke virker prøv at gør ligesom i ”Pc’en vil ikke tændes” under Clear CMOS
”Clear CMOS. Slette bundkortets indstillinger. Dette skader ikke styresystemet eller dine data på nogen måde. Det kan påvirke nogle af indstillingerne alt efter hvilket bundkort/BIOS man har. Der sidder et fladt, rundt batteri på størrelse med en bukseknap (cirka 2 cm Ø). Tag strømmen fra og tag batteriet ud. Vent i cirka et minut. Sæt derefter batteriet tilbage på bundkortet igen.”
Tag alle dele ud af maskinen. Skriv op på et stykke papir præcist hvordan tingene sad og hvor ledningerne gik hen til. Sæt evt. klistermærker på ledningerne så du husker hvad der hører til hvad. Saml derefter maskinen igen. Ind i mellem kan det hjælpe på evt. skidt og støv der har sat sig på stik, etc.
Er du nået hertil uden resultater er det meget muligt en hardwarefejl. Det er nu du bør få en ekspert eller professionel til at kigge på din computer.
Pc’en tænder og jeg får en fejlmeddelelse på skærmenRediger
I de fleste tilfælde når der vises en fejlmeddelelse er det ikke noget kritisk. Du kan blot trykke F1 (eller hvad der nu står på skærmen) for at fortsætte. Jeg får fejl meddelelse på skærmen når jeg er på internettet den siger: din computer er ringe skyn dig og få det ordnet. Imens meddelelsen blinker
Pc’en genstarter når Windows startes eller er i brugRediger
Hvis ikke du får en blå fejlmeddelelses skærm er det svært at sige hvad der er galt (I Windows 95 og 98 (ME) kommer den altid frem men i Windows XP skal den slås til). Du kan slå fejlmeddelelses skærmen til ved at gå ind i Kontrolpanel via Denne Computer, vælge fanebladet Avanceret, og klikke på ”Indstillinger” under Start og genoprettelse. Derefter fjerner du fluebenet i Genstart Automatisk. Næste gang du får fejlmeddelelsen skriv da ned på et stykke papir hvad der står på skærmen. Spørg evt. i et forum, (Eksempelvis www.Experts-Exchange.com) eller spørg hos den lokale computerfagmand/ekspert. I de fleste tilfælde er det et stykke hardware der er noget i vejen med. Kan bl.a. være overophedning. Det kan afhjælpes med ekstra køling i computeren. Spørg din lokale fagmand/ekspert.
Der er underlige farver/prikker på skærmenRediger
I dette tilfælde kan der være flere ting galt. Det er oftest et overophedet grafikkort eller processor. Sluk derfor maskinen og lad den køle af et kvarters tid. Hvis de stadig optræder de underlige farver kan det være et defekt grafikkort. Prøv evt. med et anden grafikkort. Har du ikke et ekstra liggende, prøv så at lån dig et. Er det bare på grund af overophedning bør du få ekstra køling. Spørg din lokale fagmand/ekspert.
Ved softwarefejl (maskinen ”fryser”/”fucker op”) bør du altid prøve at slukke maskinen. Lade den stå i 10 sekunder og så tænde den igen. Det hjælper i de fleste tilfælde med en genstart.
Sidst redigeret den 14. juli 2018, klokken 12:19
Denne side blev senest redigeret d. 14. juli 2018 kl. 12:19.
Indholdet er udgivet under CC BY-SA 3.0 medmindre andet er angivet.